cyanic-selkie/wikianc huggingface dataset:
เส้นทางธารน้ำตา
การบังคับโยกย้ายชาวเชอโรคี
ในปี ค.ศ. 1838 ชาติเชอโรคีก็ถูกบังคับให้โยกย้ายจากดินแดนทางตะวันออกเฉียงใต้ของสหรัฐไปยังเขตสงวนที่ในปัจจุบันคือโอคลาโฮมาทางตะวันตกของสหรัฐที่เป็นผลให้มีชาวเชอโรคีเสียชีวิตไปเป็นจำนวน 4,000 คน ในภาษาเชอโรคีการเดินทางครั้งนี้เรียกว่า “Nunna daul Isunyi” หรือ “ทางน้ำตา” (ทางที่ทำให้ผู้เดินต้องร้องไห้) ทางน้ำตาของเชอโรคีเป็นผลของข้อตกลงในสนธิสัญญานิวอีโคตา (Treaty of New Echota) ซึ่งเป็นข้อตกลงภายใต้รัฐบัญญัติว่าด้วยการโยกย้ายถิ่นฐานของชาวอเมริกันอินเดียน (Indian Removal Act) ของปี ค.ศ. 1830 สาระสำคัญของรัฐบัญญัติฉบับนี้คือการแลกเปลี่ยนดินแดนของชาวอเมริกันอินเดียนทางตะวันออกของสหรัฐอเมริกากับดินแดนทางตะวันตกของแม่น้ำมิสซิสซิปปี แต่เป็นข้อตกลงที่ไม่ได้รับการยอมรับโดยผู้นำชาวอเมริกันอินเดียนที่ได้รับการเลือกตั้งมา หรือโดยชาวเชอโรคีส่วนใหญ่
ความตึงเครียดระหว่างจอร์เจียและกลุ่มชาติเชอโรคีกลายเป็นวิกฤติการณ์เมื่อมีการพบทองใกล้ Dahlonega ในจอร์เจียในปี ค.ศ. 1829 ที่เป็นผลทำให้เกิดเหตุการณ์การตื่นทองที่จอร์เจีย (Georgia Gold Rush) ซึ่งเป็นการตื่นทองครั้งแรกที่เกิดขึ้นในสหรัฐอเมริกา ผู้ที่เก็งว่าจะขุดทองได้ต่างก็รุกล้ำเข้าไปในดินแดนของเชอโรคีและสร้างความกดดันต่อรัฐบาลจอร์เจียให้ดำเนินการตาม “ข้อตกลง ค.ศ. 1802” (Compact of 1802) ซึ่งเป็นข้อตกลงระหว่างประธานาธิบดีทอมัส เจฟเฟอร์สันกับรัฐจอร์เจีย ที่มีสาระสำคัญในการกำจัดกลุ่มชาติเชอโรคีออกจากจอร์เจีย
เมื่อรัฐจอร์เจียพยายามขยายอำนาจทางกฎหมายเข้าไปในดินแดนของเชอโรคีในปี ค.ศ. 1830 ก็เป็นเรื่องที่ทำให้ต้องขึ้นถึงศาลยุติธรรมสูงสุดแห่งสหรัฐอเมริกา (Supreme Court of the United States) ในคดี “ชาติเชอโรคี v. จอร์เจีย” (Cherokee Nation v. Georgia) ศาลจอห์น มาร์แชลตัดสินว่าเชอโรคีมิใช่ชาติอธิปไตยและชาติเอกราช จึงไม่ยอมฟังกรณีที่ว่านี้ แต่ในคดี “วูสเตอร์ v. รัฐจอร์เจีย” (Worcester v. State of Georgia) ในปี ค.ศ. 1832 ศาลตัดสินว่ารัฐจอร์เจียไม่มีสิทธิที่จะใช้กฎหมายของรัฐในดินแดนของเชอโรคี เพราะรัฐบาลกลางเท่านั้น — ไม่ใช่รัฐบาลรัฐ — ที่จะมีสิทธิและอำนาจเกี่ยวกับกิจการที่เกี่ยวกับอินเดียน
"จอห์น มาร์แชลให้คำตัดสินแล้ว; ก็ให้[มาร์แชล]บังคับใช้ไป! ... จุดไฟใต้[เชอโรคี]เข้าหน่อย พอร้อนเข้าพวกนี้ก็จะไปกันเองแหละ - แอนดรูว์ แจ็คสัน, ค.ศ. 1832, The Trail of Tears Across Missouri"
แจ็คสันอาจจะไม่ได้พูดประโยคนี้โดยตรง แต่ก็เป็นผู้ที่ดำเนินตามนโยบายดังกล่าวอย่างแน่วแน่ และไม่มีความตั้งใจแต่อย่างใดที่จะใช้อำนาจของรัฐบาลกลางในการพิทักษ์กลุ่มชนเผ่าเชอโรคีจากการกระทำของรัฐจอร์เจีย เพราะขณะนั้นแจ็คสันเองก็มีเรื่องพัวพันอยู่แล้วกับกรณีพิพาทระหว่างสิทธิการเรียกเก็บค่าธรรมเนียมของรัฐบาลกลางและสิทธิของรัฐ ที่มาเป็นที่รู้จักกันว่า “วิกฤติการณ์โมฆะ” (nullification crisis) นอกจากนั้นแล้วรัฐบัญญัติว่าด้วยการโยกย้ายถิ่นฐานของชาวอเมริกันอินเดียนของปี ค.ศ. 1830 ก็ยังมอบอำนาจให้แจ็คสันในการเจรจาต่อรองในกรณีที่เกี่ยวกับการโยกย้ายถิ่นฐานของชาวอินเดียน และการแลกเปลี่ยนดินแดนของอินเดียนทางตะวันออกของสหรัฐอเมริกากับดินแดนทางตะวันตกของแม่น้ำมิสซิสซิปปี แจ็คสันใช้กรณีพิพาทกับจอร์เจียในการสร้างความกดดันต่อกลุ่มชาวเชอโรคีให้ยอมลงนามตกลงการโยกย้าย
พลทหารจอห์น จี. เบอร์เน็ตต์ต่อมาบรรยายเหตุการณ์ว่า
"ชนรุ่นลูกรุ่นหลานต่อไปจะอ่านและคงจะประณามพฤติกรรมดังกล่าว กระผมเองหวังเป็นอย่างยิ่งว่าชนรุ่นหลังจะมีความเข้าใจว่าพลทหารเช่นกระผมและชาวเชอโรคีสี่คนที่ถูกบังคับโดยนายพลสกอตต์ให้ยิงหัวหน้าเผ่าและลูกๆ ของเขานั้น จำต้องทำตามคำสั่งของผู้บังคับบัญชา พวกกระผมไม่มีทางที่จะหลีกเลี่ยงได้ในกรณีที่ว่านี้
กระผมเองก็ได้ทำการต่อสู้ในสงครามระหว่างรัฐมาก่อน และได้เห็นผู้คนที่ถูกยิงถูกสังหารมาเป็นอันมากแล้ว แต่การบังคับโยกย้ายชาวเชอโรคีเป็นการกระทำอันทารุณที่สุดเท่าที่กระผมเองได้ประสบมา - นายทหารจอร์เจียผู้ร่วมในการบังคับโยกย้าย,"
ระหว่างฤดูหนาวของปี ค.ศ. 1838 ชาวเชอโรคีก็เริ่มเดินทางพันไมล์ด้วยเครื่องนุ่งห่มที่บางไม่เหมาะสมกับสภาวะอากาศอันหนาวเย็น โดยปราศจากรองเท้าหรือม็อคเคซิน การเดินทางโยกย้ายเริ่มขึ้นจากเรดเคลย์ในเทนเนสซี ซึ่งเป็นที่ตั้งของเมืองหลวงทางตะวันออกสุดของชาติเชอโรคี ชาวเชอโรคีได้รับผ้าห่มจากโรงพยาบาลในเทนเนสซีที่ก่อนหน้านั้นเกิดการระบาดของโรคฝีดาษ ชาวอินเดียนจึงติดเชื้อโรคตามไปด้วย ซึ่งทำให้ไม่ได้รับการอนุญาตให้เข้าไปในเมืองหรือหมู่บ้านตลอดทางที่เดินทางผ่าน และทำให้การเดินทางที่ไกลไปกว่าที่จำเป็นเพราะต้องเดินอ้อมเมืองไปแทนที่จะลัดตรงได้
หลังจากที่ข้ามเทนเนสซีและเคนทักกี แล้วก็มาถึงกอลคอนดาในอิลลินอยส์เมื่อราววันที่ 3 ธันวาคม ค.ศ. 1838 ชาวอินเดียนแต่ละคนโดนเรียกเก็บค่าข้ามท่าโดย “เรือเบอร์รี” เป็นจำนวนหนึ่งเหรียญสหรัฐขณะที่ตามปกติแล้วราคาเพียงสิบสองเซ็นต์ และไม่ได้รับการอนุญาตให้ข้ามจนกระทั่งลูกค้าอื่นข้ามกันไปหมดแล้ว ชาวอินเดียนจึงต้องไปหลบกันอยู่ภายใต้ “แมนเทิลร็อค” ทางด้านเคนทักกีจนกระทั่ง “เบอร์รีไม่มีอะไรที่จะทำดีไปกว่านั้นแล้ว” จึงได้หันมาพาข้าม ชาวอินเดียนหลายคนเสียชีวิตไปกับการคอยเรือข้ามฟากที่ “แมนเทิลร็อค” และอีกหลายคนถูกสังหารโดยผู้คนในท้องถิ่น ซ้ำร้ายไปกว่านั้นก็เมื่อฆาตกรหันไปยื่นเรื่องฟ้องรัฐบาลสหรัฐที่ศาลที่เมืองเวียนนาในรัฐอิลลินอยส์ เรียกร้องให้รัฐบาลจ่ายค่าฝังอินเดียนที่ถูกฆาตกรรมหัวละ $35
เมื่อวันที่ 26 ธันวาคม มาร์ติน เดวิส Commissary Agent สำหรับ Moses Daniel's detachment บันทึกว่า: "ปีนี้เป็นปีที่อากาศในอิลลินอยส์หนาวที่สุดตั้งแต่ได้ประสบมา ลำธารต่างก็กลายเป็นน้ำแข็งหนาถึงแปดถึงสิบสองนิ้ว เราจำต้องเจาะน้ำแข็งเพื่อที่หาน้ำสำหรับเราเองและสัตว์ดื่ม หิมะก็ตกทุกสองหรือสามวันอย่างช้าที่สุด ขณะนี้เราตั้งแค้มพ์ที่หนองน้ำมิสซิสซิปปีสี่ไมล์จากแม่น้ำ และดูท่าไม่มีท่าทางที่จะข้ามไปได้ เพราะน้ำแข็งขนาดและชนิดต่างๆ เป็นจำนวนมากลอยลงมาตามกระแสน้ำจากทางเหนือทุกวัน เดือนที่แล้วเราเดินทางได้เพียง 65 ไมล์ รวมทั้งเวลาที่ใช้ ณ ที่นี้ด้วยซึ่งก็เป็นเวลาสามอาทิตย์ ขณะนี้เราจึงยังไม่ทราบว่าจะข้ามแม่น้ำได้หรือไม่...."
ชาวเชอโรคีที่ถูกไล่ที่แรกเริ่มก็ไปตั้งถิ่นฐานอยู่ที่ทาห์เลควาห์ในโอคลาโฮมา ความยุ่งเหยิงทางการเมืองที่มีสาเหตุมาจากสนธิสัญญานิวอีโคตา และเส้นทางน้ำตาเป็นผลทำให้มีผู้นำของชาวอินเดียนที่ไปลงนามถูกลอบสังหารไปหลายคนที่รวมทั้งเมเจอร์ริดจ์, จอห์น ริดจ์ และ อีไลอัส บูดิโนต์ มีแต่แสตนด์ เวทีคนเดียวเท่านั้นที่รอดมาได้ ประชากรชาติเชอโรคีในที่สุดก็ฟื้นตัวจากเหตุการณ์ร้ายดังกล่าว และกลายมาเป็นชาวอเมริกันอินเดียนกลุ่มที่ใหญ่ที่สุดในสหรัฐอเมริกา
ในกรณีของการบังคับย้าย ก็มีข้อยกเว้นที่เกิดขึ้นกับเชอโรคีราวหนึ่งร้อยคนที่หลบหนีจากทหารอเมริกัน และไปหากินในจอร์เจียและรัฐอื่นๆ ชาวเชอโรคีผู้อาศัยอยู่บนที่ดินที่เป็นของตนเอง (ไม่ใช่ที่ดินที่เป็นเจ้าของร่วมกันโดยหมู่ชน) ไม่อยู่ในข่ายของการถูกโยกย้าย ใน นอร์ทแคโรไลนาเชอโรคีราว 400 คนที่เรียกว่าเชอโรคี Oconaluftee ตั้งถิ่นฐานอยู่ที่เกรตสโมคีเมาเทนที่เป็นของคนผิวขาวชื่อวิลเลียม ฮอลแลนด์ ทอมัส (ผู้ที่เชอโรคีเลี้ยงเป็นลูกมาตั้งแต่เด็ก) ก็ไม่อยู่ในข่ายของการถูกโยกย้าย นอกจากนั้นก็ยังมีเชอโรคีอีกราว 200 คนจากบริเวณนันทาฮาลาที่ได้รับการอนุญาตให้อยู่หลังจากที่ได้ช่วยกองทัพสหรัฐในการล่าตัวศาสดาซาลี (Tsali) ชาวเชอโรคีในนอร์ทแคโรไลนากลายมาเป็นกลุ่มชาติเชอโรคีตะวันออก (Eastern Band of Cherokee Indians)
ปลากระเบนผีเสื้อ
เป็นปลาทะเล พบในมหาสมุทรทั่วโลก และพบได้บ้างในแหล่งน้ำกร่อย เช่น ปากแม่น้ำหรือชะวากทะเล
เป็นปลาที่มีรูปร่างแบนและมีครีบล้อมลำตัว ซึ่งเป็นครีบอกรวมไปถึงส่วนหัว มีลำตัวและส่วนหางสั้นมาก มีความยาวช่วงลำตัวตั้งแต่ 31 เซนติเมตร (12 นิ้ว) ถึง 4 เมตร (13 ฟุต)
ปลากระเบนผีเสื้อ ในบางข้อมูลจะใช้ชื่อวิทยาศาสตร์ว่า Gymnurinae จัดเป็นวงศ์ย่อยของวงศ์ Dasyatidae  แต่ในเว็บไซต์ฟิชเบส และระบบข้อมูลการจำแนกพันธุ์แบบบูรณาการได้จำแนกให้เป็นวงศ์ต่างหาก
การจำแนก
ในน่านน้ำไทยพบทั้งหมด 3 หรือ 4 ชนิด
เจ้าหญิงมาเรีย คริสตินาแห่งบูร์บง-ซิซิลีทั้งสอง
เจ้าหญิงมาเรีย คริสตินาแห่งบูร์บง-ซิซิลีทั้งสอง (Princess Maria Cristina of Bourbon-Two Sicilies) ประสูติเมื่อวันที่ 10 เมษายน ค.ศ. 1877 ณ กาน ฝรั่งเศส เป็นพระธิดาใน เจ้าชายอัลฟอนโซ เคานต์แห่งคาแซร์ตา และ เจ้าหญิงมาเรีย อันโทเนียตาแห่งบูร์บง-ซิซิลีทั้งสอง
เสกสมรส
พระองค์ทรงเสกสมรสกับ อาร์ชดยุกปีเตอร์ เฟอร์ดินานด์แห่งออสเตรีย เมื่อวันที่ 8 พฤศจิกายน ค.ศ. 1900 ณ เมืองคานส์ ฝรั่งเศส โดยมีพระบุตรร่วมกันดังนี้
แม่จัน
แม่จัน อาจหมายถึง
หวัง อาหะหมัด
หวัง อาหะหมัด เป็นนักมวยไทยที่ได้ตำแหน่งแชมป์แห่งสยามคนแรกตั้งแต่ยังชกแบบคาดเชือก เขาชกมวยคาดเชือกมาตั้งแต่สมัยเวทีสวนกุหลาบในสังกัดคณะลูกศร ชกชนะทั้งนักมวยไทยและจีน เมื่อมาถึงสมัยเวทีมวยท่าช้าง พระยาเทพหัสดินทร์นายสนามได้จัดให้ชกชิงแชมป์แห่งสยาม หวังได้รับเลือกให้ชกกับ ศุข สมบูรณ์ ซึ่งหวังเป็นฝ่ายชกชนะน็อคในยกแรก ได้เงินเดือนเดือนละ 40 บาท หลังจากได้แชมป์ มีนักมวยไทยมาขอท้าชิงแชมป์จากหวัง 2 คน คนแรกคือ ชุ่ม ดีจรรย์ ซึ่งหวังใช้เวลาเพียง 50 วินาทีก็ชนะน็อคชุ่มได้ อีกคนหนึ่งคือ ประดิษฐ์ ลิ้มประยูร ซึ่งหวังเป็นฝ่ายแพ้ไปเพราะเสียเปรียบที่อายุมากกว่าและตัวเล็กกว่า
อินฟันเตมิเกล ดยุกแห่งวีเซว
อินฟันเตมิเกล ดยุกแห่งวีเซว (Infante Miguel, Duke of Viseu)
พระประวัติ
อินฟันเตมิเกล ดยุกแห่งวีเซว ประสูติ 3 ธันวาคม พ.ศ. 2489 ณ แบร์น สวิตเซอร์แลนด์ เป็นพระโอรสพระองค์รองใน เจ้าชายดูอาร์เต นูโน ดยุกแห่งบรากันซา และ เจ้าหญิงมาเรีย ฟรานซิสกา ดัชเชสแห่งบรากันซา โดยเมื่อแรกประสูติทรงอยู่ลำดับที่ 2 ถัดจาพระเชษฐา แต่เมื่อพระเชษฐาสมรสและมีพระบุตรพระองค์จึงอยู่ลำดับที่ 4 ในการอ้างสิทธิราชบัลลังก์ ถัดจาพระภาติยะทั้ง 3 โดยพระองค์ทรงจบการศึกษาจากมหาวิทยาลัยลิสบอน
ในปี พ.ศ. 2493 โปรตุเกสได้ยกเลิกกฎหมายให้ครอบครัวพระองค์ซึ่งประกอบด้วย พระบิดา พระมารดา พระเชษฐา พระองค์และพระอนุชาเดินทางกลับประเทศ ต่อมา พ.ศ. 2495 สามารถกลับมาโปรตุเกสได้ทุกพระองค์ดังเดิม
พระกรณียากิจ
อินฟันเตมิเกล ดยุกแห่งวีเซว ไม่ทรงสมรส พระองค์ทรงเป็นโสด ทรงปฏิบัติพระกรณียากิจในฐานะพระราชวงศ์อวุโสแห่งโปรตุเกส โดยในปี พ.ศ. 2554 ทรงจัดนิทรรศกาลงานศิลปะชื่อว่า AldoVist Art Luso-Brazilia ซึ่งงานศิลปะนี้เป็นการเชื่อมสัมพันธไมตรีระหว่าง โปรตุเกส และ บราซิล ซึ่งงานดังกล่าวจัดขึ้นใน รัฐมีนัสเชไรส์ ประเทศบราซิล ทั้งนี้พระองค์ยังทรงเป็นจิตกรที่มีผลงานมากมายอีกด้วย
ผลงานการแสดงของวิล เฟอร์เรล
ต่อไปนี้คือผลงานของนักแสดงชาวอเมริกาที่มีชื่อว่า วิล เฟอร์เรล
ศูนย์เตือนไต้ฝุ่นร่วม
ศูนย์ร่วมการเตือนภัยไต้ฝุ่น (Joint Typhoon Warning Center; JTWC) เป็นศูนย์ในกองทัพเรือสหรัฐ - กองทัพอากาศสหรัฐ ทำงานที่ศูนย์พยากรณ์อากาศทางทะเลกองทัพเรือ (Naval Maritime Forecast Center) ในท่าเรือเพิร์ล รัฐฮาวาย JTWC จะรับผิดชอบตรวจสอบพายุหมุนเขตร้อนและออกคำเตือนให้กับประเทศทางตะวันตกเฉียงเหนือของมหาสมุทรแปซิฟิก, ทางใต้ของมหาสมุทรแปซิฟิก และมหาสมุทรอินเดีย สำหรับกระทรวงกลาโหมแห่งสหรัฐอเมริกาจะรับผิดชอบสหรัฐและไมโครนีเชีย ศูนย์ร่วมการเตือนภัยไต้ฝุ่นมีจุดประสงค์คือ ป้องกันกองทัพเรือและกองทัพอากาศของสหรัฐอเมริกาและติดต่อกับประเทศอื่น ๆ ทั่วโลกด้วย
จุดผ่านแดนถาวรบ้านคลองลึก
ประวัติ
จุดผ่านแดนถาวรบ้านคลองลึก มีจุดเริ่มต้นมาจากการเสียเมืองเสียมราฐ เมืองพระตะบอง และเมืองศรีโสภณ คืนให้กับประเทศฝรั่งเศษในปี พ.ศ. 2449 ทางการไทยจึงได้ตั้งด่านเก็บภาษีอรัญประเทศขึ้น เพื่อจัดเก็บภาษีต่าง ๆ ในการเข้าออกของสินค้าต่าง ๆ ในจุดผ่านแดนดังกล่าว สังกัดกรมสรรพากรนอก กระทรวงมหาดไทย
จากนั้นในปี พ.ศ. 2474เมื่อเปลี่ยนโครงสร้างของหน่วยงานด้านการจัดเก็บภาษีใหม่จึงได้โอนมาขึ้นกับกรมศุลกากร สังกัดในด่านพรมแดนของท่ากรุงเทพตามกฎเสนาบดี ในกระทรวงพระคลังมหาสมบัติ มีที่ตั้งอยู่หลังสถานีรถไฟอรัญประเทศ เพื่อจัดเก็บภาษีจากสินค้าที่มาพร้อมกับการขนส่งทางรถไฟจากกัมพูชาในขณะนั้น ซึ่งอยู่ห่างจากเขตแดนไทย - กัมพูชาประมาณ 6 กิโลเมตร ในปี พ.ศ. 2528 ด่านศุลกากรอรัญประเทศจึงได้ย้ายที่ทำการมาอยู่บริเวณบ้านคลองลึก ถนนสุวรรณศร ตำบลอรัญประเทศ อำเภออรัญประเทศ โดยห่างจากเขตแดนประมาณ 1 กิโลเมตร
ในช่วงปี พ.ศ. 2518 ประเทศไทยได้ประกาศปิดแนวชายแดน เนื่องจากปัญหาภายในของประเทศกัมพูชาคือสงครามกลางเมืองจนกระทั่งเกิดสงครามกัมพูชา–เวียดนามขึ้นมา แต่ถึงแม้ทางรัฐบาลจะประกาศปิดพรมแดน แต่ก็ยังมีประชาชนกัมพูชาลี้ภัยข้ามมายังฝั่งไทยอยู่ตลอด และยังคงมีการลักลอบค้าขายกันระหว่างประชาชนทั้งสองประเทศ จนกระทั่งเกิดตลาดมืดขึ้นมาในช่วงปี พ.ศ. 2522 - 2524 ซึ่งมีเงินหมุนเวียนมากกว่า 200 ล้านบาทในขณะนั้น
ต่อมาในปี พ.ศ. 2533 จังหวัดปราจีนบุรี (จังหวัดสระแก้วยังไม่แยกตัวในขณะนั้น) และกองกำลังบูรพาจึงได้ประชุมร่วมกันและมีความเห็นร่วมกันที่จะตั้งจุดผ่อนปรนขึ้น โดยแรกกองกำลังบูรพาได้เสนอให้เปิดจุดผ่อนปรนการค้าขึ้นบริเวณบ้านหนองเสม็ด อำเภอตาพระยา เนื่องจากในพื้นที่ตรงข้ามอยู่ภายใต้การควบคุมของกองกำลังกัมพูชาที่รักชาติ ง่ายต่อการรักษาความปลอดภัยในจุดผ่อนปรนดังกล่าว ซึ่งในขณะเดียวกันนั้นได้ผ่อนผันให้ทำการค้าขายได้บริเวณบ้านโนนหมากมุ่น อำเภอตาพระยา บ้านโคกสะแบง อำเภออรัญประเทศ และบ้านเขาดิน อำเภอคลองหาด ซึ่งพื้นที่ที่ได้รับความนิยมมากที่สุดคือบริเวณบ้านโคกสะแบง มีการแลกเปลี่ยนสินค้าทางการเกษตรกับสินค้าอุปโภคบริโภคที่จำเป็น โดยมีประชาชนข้ามแดนไปซื้อขายแลกเปลี่ยนสินค้าฝั่งกัมพูชาวันละประมาณ 4,000-5,000 คนต่อวัน ซึ่งเป็นปริมาณที่มากเกินความควบคุมของกองกำลังบูรพา จึงได้เสนอให้มีการประชุมร่วมกับจังหวัดอีกครั้งในวันที่ 14 ธันวาคม พ.ศ. 2533 เพื่อเสนอให้เปิดจุดผ่อนปรนการค้าในบริเวณบ้านหนองเสม็ด อำเภอตาพระยา พร้อมด้วยบริเวณบ้านคลองลึก อำเภออรัญประเทศอีกแห่ง และผ่อนผันให้ค้าขายที่บ้านโคกสะแบงได้จนถึงสิ้นปี พ.ศ. 2533 เท่านั้น โดยจังหวัดปราจีนบุรีได้เสนอการขอเปิดจุดผ่อนปรนดังกล่าวไปยังกระทรวงมหาดไทย และสภาความมั่นคงแห่งชาติเพื่อพิจารณาความเป็นไปได้ในการดำเนินการ และได้รับการตอบกลับมาว่าสามารถเปิดจุดผ่อนปรนการค้าได้เพียงแค่ที่บ้านคลองลึก อำเภออรัญประเทศ เนื่องจากปัญหาด้านงบประมาณและความพร้อมของพื้นที่บ้านคลองลึกที่มีความเหมาะสมมากกว่า
จากนั้นเมื่อวันที่ 14 มีนาคม พ.ศ. 2534 ได้มีการจัดการประชุมร่วมกันระหว่างรัฐบาลไทยและรัฐบาลกัมพูชา โดยผู้บัญชาการกองกำลังบูรพา และผู้ว่าราชการจังหวัดบันเตียเมียนเจย (บันทายมีชัย) ได้ข้อสรุปว่าจะเปิดตลาดการค้าขึ้นบริเวณสถานีรถไฟปอยเปตซึ่งห่างจากพรมแดนไทยประมาณ 500 เมตร โดยยังไม่กำหนดจุดแน่นอน และได้ประชุมร่วมกันอีกครั้งในวันที่ 22 เมษายน พ.ศ. 2534 พร้อมทั้งกำหนดจุดที่จะเปิดพื้นที่การค้า ในฝั่งกัมพูชาคือบริเวณสถานีรถไฟปอยเปต และในฝั่งไทยบริเวณโรงเกลือเก่าซึ่งอยู่ทิศเหนือของทางรถไฟ หมู่ที่ 7 ตำบลบ้านไร่ ติดกับพื้นที่บ้านคลองลึก ในเขตของเทศบาลอรัญประเทศ โดยฝ่ายไทยและกัมพูชาได้เปิดจุดผ่อนปรนการค้าร่วมกันเมื่อวันที่ 15 มิถุนายน พ.ศ. 2534 เป็นที่รู้จักกันในชื่อตลาดโรงเกลือมาจนถึงปัจจุบัน
หลังจากเปิดจุดผ่อนปรนการค้าบ้านคลองลึกแล้ว ได้มีการค้าขายระหว่างประชาชนทั้งสองประเทศมากยิ่งขึ้น ซึ่งในขณะนั้นยังมีข้อจำกัดอยู่อีกหลายข้อ อาทิ ยังมีการกำหนดประเภทสินค้าที่สามารถซื้อขายกัน ยังมีระยะเวลาปิดเปิดจุดผ่านแดนซึ่งต้องพิจารณาตามสถานการณ์ต่าง ๆ ทำให้มีการพิจารณาเพื่อยกระดับขึ้นเป็นจุดผ่านแดนถาวร จึงได้มีการขอความเห็นชอบจากรัฐบาลทั้ง 2 ประเทศในขณะนั้น ซึ่งฝั่งไทยได้ลงนามโดยรัฐมนตรีว่าการกระทรวงมหาดไทยในประกาศกระทรวงมหาดไทยตามมติคณะรัฐมนตรีที่เห็นชอบ โดยมีผลอย่างเป็นทางการตามที่ได้ประกาศในราชกิจจานุเบกษาเมื่อวันที่ 21 กันยายน พ.ศ. 2540
การผ่านแดน
จุดผ่านแดนถาวรบ้านคลองลึก เปิดทำการตั้งแต่เวลา 06.00 - 22.00 น. สำหรับผู้ที่ต้องการจะเดินทางผ่านแดนนั้นจะต้องมีเอกสารประจำตัว อย่างใดอย่างหนึ่ง คือหนังสือเดินทาง (Passport) หรือบัตรผ่านแดน (Border Pass)
กิจกรรม
จุดผ่านแดนถาวรบ้านคลองลึก มีตลาดการค้าชายแดนที่ถูกเรียกว่า ตลาดโรงเกลือ ซึ่งมาจากสถานที่ตั้งของตลาดเคยเป็นโรงเกลือเก่า ซึ่งเป็นตลาดการค้าชายแดนในภาคตะวันออกของประเทศไทยที่มีขนาดใหญ่ที่สุด ที่เต็มไปด้วยสินค้าชนิดต่าง ๆ จำหน่ายทั้งขายปลีก และขายส่ง รวมถึงสินค้ามือสองต่าง ๆ โดยภายในตลาดโรงเกลือนั้น มีตลาดย่อยภายในจำนวน 5 ตลาด ได้แก่
นอกจากนี้ยังมีบ่อนคาสิโนขนาดใหญ่ในเมืองปอยเปต ประเทศกัมพูชา ซึ่งอยู่ตรงข้ามกับจุดผ่านแดนถาวรบ้านคลองลึก เปิดให้บริการเป็นจำนวนมากโดยในตลอดทั้งปีนั้นมีผู้ข้ามฝั่งไปใช้บริการเป็นจำนวนมาก ทั้งชาวไทยและชาวต่างชาติในประเทศอื่น ๆ ที่เดินทางมาเที่ยวชมและเล่นการพนัน
ด่านตรวจคนเข้าเมือง
ตรวจคนเข้าเมืองจังหวัดสระแก้ว เป็นผู้ดูแลรับผิดชอบจุดผ่านแดนถาวรบ้านคลองลึก
การเดินทาง
จุดผ่านแดนถาวรบ้านคลองลึก สามารถเดินทางมาได้ทั้งด้วยรถยนต์ส่วนบุคคล และระบบขนส่งสาธารณะ เพื่อเยี่ยมชมตลาดการค้าชายแดน และข้ามไปยังฝั่งกัมพูชา โดยก่อนหน้านี้จุดผ่านแดนถาวรบ้านคลองลึกเป็นเส้นทางหลักในการข้ามไปยังประเทศกัมพูชา ทำให้ในบางช่วงเวลาเกิดการจราจรที่ติดขัด ทำให้ทางการไทยและกัมพูชาหารือกันเพื่แก้ไขปัญหาดังกล่าว จึงได้ยกระดับจุดผ่อนปรนการค้าบ้านเขาดินขึ้นเป็นจุดผ่านแดนถาวรบ้านเขาดิน เพื่อบรรเทาความหนาแน่นของจุดผ่านแดนถาวรบ้านคลองลึก
เส้นทาง
จากจังหวัดสระแก้ว เดินทางตามทางหลวงแผ่นดินหมายเลข 33 (ถนนสุวรรณศร) ไปทางทิศตะวันออก มุ่งหน้าอำเภออรัญประเทศ เส้นทางจะสิ้นสุดบริเวณจุดผ่านแดนถาวรบ้านคลองลึก
รถโดยสารประจำทาง
ปัจจุบันมีการเดินรถโดยสารระหว่างกรุงเทพฯ อรัญประเทศ และการเดินรถจากกรุงเทพฯ ข้ามไปยังฝั่งกัมพูชา โดยมีปลายทางที่กรุงพนมเปญ ผ่านทางด่านพรมแดนถาวรบ้านคลองลึก ประกอบไปด้วย
รถไฟ
สามารถนั่งรถไฟจากสถานีกรุงเทพ (หัวลำโพง) ตามทางรถไฟสายตะวันออก มาที่สถานีด่านพรมแดนบ้านคลองลึก มีการเดินขบวนรถทุกวัน โดยขบวนรถดังนี้
โดยในอนาคตมีแผนที่จะกลับมาเดินรถเข้าไปในประเทศกัมพูชาอีกครั้ง ทั้งการบูรณะสะพานคลองลึกข้ามคลองพรมโหดที่เป็นพรมแดนธรรมชาติระหว่างประเทศไทยและกัมพูชาโดยฝ่ายไทย และการเตรียมความพร้อมเส้นทางเพื่อเชื่อมต่อและเดินรถ เหลือเพียงความพร้อมของกัมพูชาในการเริ่มเดินรถเท่านั้น
การพัฒนา
กรมศุลกากรได้ดำเนินการก่อสร้างด่านศุลกากรอรัญประเทศแห่งใหม่ บริเวณบ้านป่าไร่ หมู่ที่ 8ตำบลป่าไร่ อำเภออรัญประเทศ จังหวัดสระแก้ว บนพื้นที่ราชพัสดุที่ได้รับมอบจากกรมธนารักษ์ เนื้อที่ 525 ไร่ 3 งาน อยู่ห่างจากจุดผ่านแดนถาวรบ้านคลองลึกประมาณ 10 กิโลเมตร โดยวางศิลาฤกษ์อาคารด่านศุลกากรไปเมื่อวันที่ 2 สิงหาคม พ.ศ. 2560 โดยคาดว่าจะก่อสร้างเสร็จสมบูรณ์พร้อมใช้งานในปี พ.ศ. 2562
สำหรับการพัฒนาดังกล่าวเพื่อรองรับการท่องเที่ยวที่เพิ่มมากขึ้น และรองรับการขนส่งสินค้าระหว่างประเทศที่สูงขึ้นเช่นกัน โดยมีพื้นที่ของด่านศุลกากรสำหรับตรวจสินค้า และอาคารตรวจผู้โดยสารอยู่ในอาณาเขตเดียวกัน เพื่อความสะดวกรวดเร็วและรัดกุมในการควบคุมดูแลการเดินทางระหว่างประเทศ ซึ่งบริเวณดังกล่าวเชื่อมต่อกับเมืองโอเนียง รองรับการพัฒนาเขตเศรษฐกิจพิเศษสระแก้ว ปอยเปต - โอเนียง แม้ว่าพื้นที่ดังกล่าวจะยังเป็นพื้นที่ทับซ้อนก็ตาม
ปัจจุบันยังไม่มีการเชื่อมต่อเส้นทางและการเปิดใช้งานแต่อย่างใด มีเพียงแนวคิดการใช้งานพื้นที่ชั่วคราวเพื่อใช้เป็นสถานที่กักตัวแรงงานจากประเทศกัมพูชาในการกักตัวเพื่อสังเกตอาการในสถานการณ์การแพร่ระบาดของโรคติดเชื้อไวรัสโคโรนา 2019 ในปี พ.ศ. 2563
อินฟันเตเฮนริเก ดยุกแห่งกูอิงบรา
อินฟันเตเฮนริเก ดยุกแห่งกูอิงบรา (Infante Henrique, Duke of Coimbra)
พระประวัติ
อินฟันเตมิเกล ดยุกแห่งวีเซว ประสูติ 11 พฤศจิกายน พ.ศ. 2492 ณ แบร์น สวิตเซอร์แลนด์ เป็นพระโอรสพระองค์เล็กใน เจ้าชายดูอาร์เต นูโน ดยุกแห่งบรากันซา และ เจ้าหญิงมาเรีย ฟรานซิสกา ดัชเชสแห่งบรากันซา ขณะพระองค์มีพระชนม์ชีพทรงอยู่ลำดับที่ 5 ในฐานะผู้อ้างสิทธิราชบัลลังก์โปรตุเกส ถัดจากพระภาคิยะและพระเชษฐา นั่นคือ
นีล ไดอะมอนด์
นีล เลสลี ไดอะมอนด์ (Neil Leslie Diamond) เกิดเมื่อวันที่ 24 มกราคม ค.ศ. 1941 เป็นนักร้อง-นักแต่งเพลงชาวอเมริกัน ไดอะมอนด์เป็นหนึ่งในนักร้อง-นักแต่งเพลงแนวป็อปที่ประสบความสำเร็จที่สุดคนหนึ่ง และในฐานะนักร้องเพลงป็อป ไดอะมอนด์มีผลงานเพลงฮิตทั่วโลกในคริสต์ทศวรรษ 1960-1980
จากข้อมูลปี 2001 ไดอะมอนด์มียอดขายอัลบั้มกว่า 115 ล้านชุดทั่วโลก ที่มียอดขาย 48 ล้านชุดในสหรัฐอเมริกา ในเรื่องความสำเร็จบนชาร์ตเพลงบิลบอร์ด เขาเป็นศิลปินอเดาต์คอนเทมโพรแรรีที่ประสบความสำเร็จที่สุดอันดับ 3 เป็นรองบาร์บรา สตรัยแซนด์และเอลตัน จอห์น
ไดอะมอนด์ยังมีชื่ออยู่ในซองไรเตอร์สฮอลออฟเฟมในปี ค.ศ. 1984 และในปี 2000 เขายังได้รับรางวัลประสบความสำเร็จแซมมีคาห์น
จีนไทเปในโอลิมปิกฤดูร้อน 2020
ประเทศจีนไทเป จะได้เข้าร่วมแข่งขันกีฬาโอลิมปิกฤดูร้อน ครั้งที่ 32 ค.ศ. 2020 (พ.ศ. 2563) ณ เมืองโตเกียว ประเทศญี่ปุ่น ระหว่างวันที่ 24 กรกฎาคม - 9 สิงหาคม พ.ศ. 2563 คณะกรรมการโอลิมปิกแห่งประเทศจีนไทเปได้ส่งทีมนักกีฬาที่ผ่านรอบคัดเลือกโอลิมปิกแล้วทั้งหมด 22 คน เข้าร่วมการแข่งขันใน 7 ชนิดกีฬา
จัสติน ฮอยต์
จัสติน เรย์มอนด์ ฮอยต์ (Justin Raymond Hoyte, เกิดวันที่ 20 พฤศจิกายน ค.ศ. 1984 ที่ประเทศอังกฤษ) เป็นนักฟุตบอลชาวตรินิแดดและโตเบโก ตำแหน่งกองหลัง
โดยจัสติน ฮอยต์ เคยเล่นในระดับพรีเมียร์ลีกกับสโมสรอาร์เซนอล, ซันเดอร์แลนด์และ มิดเดิลสโบรห์ และเป็นผู้เล่นทีมชาติตรินิแดดและโตเบโก ชุดที่แข่งขันในรายการคอนคาแคฟ โกลด์คัพ 2013 และชุดรองแชมป์แคริบเบียน คัพ 2014
ตู้ ฉีฟง
ตู้ ฉีฟง (Johnny To, Johnnie To, Johnnie To Kei-Fung, จีนตัวเต็ม: 杜琪峯, จีนตัวย่อ: 杜琪峰, พินอิน: dù qífēng) เป็นผู้กำกับภาพยนตร์ และผู้อำนวยการสร้างภาพยนตร์ชาวฮ่องกงที่มีชื่อเสียงคนหนึ่ง
จัสติน ฮอยต์
ครอบครัวของจัสติน ฮอยต์ ถือได้ว่าเป็นครอบครัวนักกีฬา โดยเกวิน ฮอยต์น้องชายของเขาเป็นนักฟุตบอลในตำแหน่งกองหลังที่เคยเล่นให้กับอาร์เซนอล,ไบรตัน แอนด์ โฮฟ อัลเบียน และติดทีมชาติตรินิแดดฯเช่นเดียวกันกับเขา นอกจากนี้แม่ของเขา เวนดี ฮอยต์ เป็นนักวิ่งชื่อดังของทีมชาติสหราชอาณาจักรและเคยลงแข่งขันในกีฬาโอลิมปิกที่เมืองมอนทรีออล ประเทศแคนาดา รวมทั้งเป็นหนึ่งในตัวแทนทีมชาติอังกฤษที่ได้เหรียญทองในการแข่งขันกีฬาคอมมอนเวลธ์เกมส์ ปี 1982 ที่ เมืองบริสเบน ประเทศออสเตรเลีย อีกทั้งพ่อของเขา เลส ฮอยต์ ก็เป็นนักวิ่งเช่นเดียวกัน
ตู้ ฉีฟง
ตู้ ฉีฟง เกิดเมื่อวันที่ 22 เมษายน ค.ศ. 1955 ที่ฮ่องกง เริ่มต้นบทบาทในแวดวงบันเทิงของฮ่องกงด้วยการเป็นพนักงานส่งเอกสารของบริษัททีวีบี จากนั้นจึงขยับเลื่อนขั้นขึ้นมา จนกระทั่งได้มีโอกาสกำกับภาพยนตร์เรื่องแรกในปี ค.ศ. 1980 จากเรื่อง The Enigmatic Case
จัสติน ฮอยต์
อาร์เซนอล
จัสติน ฮอยต์ เข้ามาสู่สโมสรอาร์เซนอลตั้งแต่อายุ 9 ปี โดยได้รับคัดเลือกให้เข้ามาฝึกในศูนย์ฝึกเยาวชน และได้เล่นให้กับทีมชุดเยาวชนตลอดจนทีมสำรอง ก่อนที่จะได้เซ็นสัญญาเป็นนักฟุตบอลอาชีพในปี 2003 โดยเริ่มเล่นในตำแหน่งแบ็คขวาและเคยเล่นในตำแหน่งแบ็คซ้ายเมื่อครั้งถูกยืมตัวไปเล่นให้กับสโมสรซันเดอร์แลนด์ นอกจากนี้ยังเคยเล่นในตำแหน่งปราการหลังตัวกลาง
ตู้ ฉีฟง
ปัจจุบัน ตู้ ฉีฟง ได้รับการยกย่องว่าเป็นผู้กำกับฯที่มีความสามารถมาก โดยเฉพาะในภาพยนตร์แนวแอ็คชั่นหรือทริลเลอร์ระทึกขวัญ เช่นเดียวกับ จอห์น วู, ฉีเคอะ หรือหลิว เหว่ยเฉียง แต่ก็มีผลงานที่หลากหลายทั้งภาพยนตร์รัก หรือภาพยนตร์ตลกอีกด้วย ได้รับรางวัลมากมายทั้งรางวัลภาพยนตร์ฮ่องกงยอดเยี่ยม, รางวัลดอกชงโคทองคำ, รางวัลม้าทองคำ, รางวัลสมาคมนักวิจารณ์ฮ่องกง เป็นต้น
ในปี ค.ศ. 1996 ได้ก่อตั้งบริษัทผลิตภาพยนตร์ของตนร่วมกับเพื่อนผู้กำกับฯอีกคน คือ ไว กาเฟย ชื่อ มิลด์กี เวย์ อิมเมจ
จัสติน ฮอยต์
อาร์เซนอล
ในฤดูกาล 2004–2005 เขาได้ลงสนามมากขึ้น และยังเคยขยับไปเล่นเป็นปราการหลังตัวกลางเพื่อทดแทนการบาดเจ็บของปาสกาล ซีก็อง
ในเดือนสิงหาคม ปี 2005 จัสติน ฮอยต์ ย้ายไปเล่นให้กับสโมสรซันเดอร์แลนด์ ภายใต้การคุมทีมของมิค แมคคาร์ธีย์ ด้วยสัญญายืมตัวตลอดฤดูกาล 2005–2006 ที่สโมสรซันเดอร์แลนด์เขาได้เป็นผู้เล่นตัวหลักของทีมในตำแหน่งแบ็คซ้ายและสามารถยิงประตูแรกในพรีเมียร์ลีกได้สำเร็จในเกมส์ไทน์-เวียร์ดาร์บี้แมตช์ที่พบกับนิวคาสเซิล ยูไนเต็ด ที่สนามสเตเดี้ยม ออฟ ไลต์ เมื่อวันที่ 17 เมษายน ปี 2006 ซึ่งสุดท้ายแม้เขาจะยิงได้แต่ซันเดอร์แลนด์แพ้คาบ้านไป 1-4 และตกชั้นเมื่อจบฤดูกาล
ฤดูกาล 2006–2007 จัสติน ฮอยต์ กลับมาอยู่กับอาร์เซนอล และได้รับโอกาสในทีมเมื่อสโมสรขายแอชลีย์ โคล แบ็คซ้ายตัวเก่งของทีมไปให้กับสโมสรเชลซี และกาแอล กลีชี แบ็คซ้ายอีกคนมีอาการบาดเจ็บ ทำให้เขาเริ่มต้นฤดูกาลด้วยตำแหน่งแบ็คซ้ายตัวจริงของทีมเป็นการชั่วคราว เมื่อกาแอล กลีชีหายจากอาการบาดเจ็บ จัสติน ฮอยต์ ก็ได้เล่นตำแหน่งแบ็คขวาซึ่งเป็นตำแหน่งที่เขาถนัด เพราะเอ็มมานูเอล เอบูเอ แบ็คขวาตัวจริงเกิดบาดเจ็บ เขาจึงถือว่าเป็นนักเตะสารพัดประโยชน์ในแผงหลังคนหนึ่ง
ต่อมาเขาสามารถยิงประตูแรกให้อาร์เซนอลได้ในเกมส์พรีเมียร์ลีก นัดลอนดอนดาร์บี้แมตช์ ที่พบกับสโมสรชาร์ลตัน แอธเลติก ที่สนามเอมิเรตส์ สเตเดี้ยม ผลจบลงที่อาร์เซนอล ถล่มชาร์ลตัน แอธเลติก 4–0 ทำให้จัสติน ฮอยต์ถือเป็นนักเตะที่มีเชื้อสายอังกฤษคนแรกที่ยิงประตูได้ที่สนามเอมิเรตส์ สเตเดี้ยม
มิดเดิลสโบรห์
เดือนสิงหาคม ปี 2008 แกเร็ธ เซาธ์เกต ผู้จัดการทีมมิดเดิลสโบรห์ คว้าตัว จัสติน ฮอยต์มาอยู่กับทีมด้วยค่าตัว3ล้านปอนด์ ถึงแม้เขาจะได้เป็นผู้เล่นตัวหลักแต่ผลงานของทีมไม่ดีนักและถึงขนาดตกชั้นเมื่อจบฤดูกาล 2008-2009
จัสติน ฮอยต์ยิงประตูแรกให้มิดเดิลสโบรห์ได้ในวันที่ 28 ธันวาคม ปี 2009 ในเกมส์ลีกเดอะ แชมเปียนชิพ ฤดูกาล 2009-2010 ที่สนามโอคเวล โดยเขายิงให้ทีมบุกมานำบาร์นสลีย์ 1-0 ก่อนจบด้วยการแพ้เจ้าถิ่น 2-1
หลังจากเปลี่ยนผู้จัดการทีมเป็นโทนี่ โมวเบรย์ ในปี 2010 จัสติน ฮอยต์ก็กลายมาเป็นผู้เล่นคนสำคัญของทีม โดยในวันที่ 9 พฤศจิกายน ค.ศ. 2012 เขายิงประตูที่ 2 ในลีกให้ต้นสังกัดได้ในเกมส์ที่ชนะสโมสรเชฟฟิลด์ เวนส์เดย์ 3-1 ที่สนามริเวอร์ไซด์ สเตเดี้ยม
เดือนสิงหาคม ค.ศ. 2013 สโมสรเซ็นสัญญาคว้าตัวเฟรเซอร์ ริชาร์ดสัน กองหลังจากสโมสรเซาแธมป์ตันเข้ามาเพิ่ม ทำให้สโมสรแถลงพร้อมปล่อยตัวจัสติน ฮอยต์ หากได้รับข้อเสนอเป็นที่น่าพอใจ
มิลล์วอลล์
เดือนพฤศจิกายน ค.ศ. 2013 สตีฟ โลมาส อดีตดาวเตะทีมชาติไอร์แลนด์เหนือ ที่เคยค้าแข้งกับแมนเชสเตอร์ซิตี รวมถึงเวสต์แฮม ยูไนเต็ด และเป็นผู้จัดการทีมของสโมสรมิลล์วอลล์ในขณะนั้น เซ็นสัญญาคว้าตัว จัสติน ฮอยต์ มาร่วมทีมด้วยสัญญายืมตัวในระยะเวลาสั้นๆจนถึงวันที่ 1 มกราคม ค.ศ. 2014
หลังจากหมดสัญญายืมตัว สโมสรมิลล์วอลล์ตัดสินใจ ซื้อตัวเขามาร่วมทีมแบบถาวรในเดือน มกราคม 2014
การเล่นให้ทีมชาติ
จัสติน ฮอยต์ เป็นนักฟุตบอลที่สามารถเลือกเล่นได้ทั้งทีมชาติอังกฤษ และ ทีมชาติตรินิแดดและโตเบโก โดยฮอยต์เคยเล่นให้ทีมชาติอังกฤษชุดอายุไม่เกิน 21 ปี ในรายการฟุตบอลชิงแชมป์แห่งชาติยุโรป 2007 รุ่นอายุไม่เกิน 21 ปี ที่ประเทศเนเธอร์แลนด์ และช่วยให้ทีมผ่านเข้าไปถึงรอบ 4 ทีมสุดท้าย ก่อนจะแพ้เจ้าภาพเนเธอร์แลนด์ในการดวลจุดโทษ
ในเดือนมีนาคม ค.ศ. 2013 จัสติน ฮอยต์ ประกาศเลือกเล่นให้ทีมชาติตรินิแดดและโตเบโก ในทีมชาติชุดใหญ่ และลงสนามให้ทีมชาตินัดแรกในเกมส์กระชับมิตรกับทีมชาติโรมาเนีย วันที่ 4 มิถุนายน ค.ศ. 2013 ที่สนามเดอะ เนชันแนล อารีนา กรุงบูคาเรสต์ ซึ่งผลจบลงที่ทีมชาติโรมาเนีย ชนะไป 4-0
เดือนต่อมาเขาเป็นหนึ่งในผู้เล่นทีมชาติตรินิแดดและโตเบโก ในการแข่งขันฟุตบอลคอนคาเคฟ โกลด์คัพ 2013 ที่สหรัฐอเมริกา โดยลงเล่นในสองนัดแรกที่พบกับทีมชาติเอล ซัลวาดอร์ และทีมชาติเฮติ จากนั้นเขาได้รับบาดเจ็บบริเวณโคนขาหนีบทำให้ไม่สามารถลงเล่นต่อได้ทั้งทัวร์นาเมนต์ โดยทีมชาติตรินิแดดและโตเบโกเข้าถึงรอบ 8 ทีมสุดท้ายก่อนตกรอบด้วยการแพ้เม็กซิโก 1-0
ทีมชาติตรินิแดดและโตเบโก
1984
น็องซี
น็องซี (Nancy, ; Nanzig) เป็นเมืองและเทศบาลในแคว้นลอแรน ประเทศฝรั่งเศส น็องซีเป็นเมืองหลักของจังหวัดเมอร์เตมอแซล โดยเคยเป็นเมืองหลวงของดัชชีลอแรนก่อนถูกผนวกเข้ากับฝรั่งเศสในสมัยพระเจ้าหลุยส์ที่ 15 ใน ค.ศ. 1766 และแทนที่ด้วยมณฑล โดยที่น็องซียังคงเป็นเมืองหลัก หลังก้าวขึ้นสู่ความโดดเด่นในยุคเรืองปัญญา ทำให้เมืองนี้มีชื่อเล่นว่า "เมืองหลวงของฝรั่งเศสตะวันออก" ในช่วงคริสต์ศตวรรษที่ 19 เขตปริมณฑลน็องซีมีประชากร 511,257 คนในสำมะโน ค.ศ. 2018 ทำให้เป็นเขตเมืองที่มีประชากรมากเป็นอันดับที่ 16 ของประเทศ และเป็นอันดับแรกในแคว้นลอแรน ส่วนประชากรในเขตนครน็องซีอยู่ที่ 104,885 คน
อัลฟอนโซ กัวรอน
อัลฟอนโซ กัวรอน โอโรซโก (Alfonso Cuarón Orozco) เกิดวันที่ 28 พฤศจิกายน พ.ศ. 2504 เป็น ผู้กำกับ, นักเขียนบท และ ผู้อำนวยการสร้างภาพยนตร์ ชาวเม็กซิโก กัวรอนเคยได้รับการเสนอชื่อเข้าชิง อะคาเดมีอะวอร์ด ได้รับรางวัล ผู้กำกับภาพยนตร์ยอดเยี่ยม มาแล้วทั้งสองเรื่องอย่าง กราวิตี้ มฤตยูแรงโน้มถ่วง (2013) และ เน็ตฟลิกซ์' โรม่า (2018) กัวรอนเป็นผู้กำกับ ลาตินอเมริกา คนแรกที่ได้รับรางวัลออสการ์ สาขาผู้กำกับภาพยนตร์ยอดเยี่ยม แล้วกัวรอนยังได้รับรางวัลออสการ์ สาขาตัดต่อภาพยอดเยี่ยม จากเรื่อง กราวิตี้ มฤตยูแรงโน้มถ่วง และ สาขากำกับภาพยอดเยี่ยม จากเรื่อง เน็ตฟลิกซ์' โรม่า ผลงานภาพยนตร์บางส่วนของกัวรอนได้แก่ ดราม่าโรแมนติก เธอผู้นั้นรักเกินความคาดหมาย (1998), ดราม่าอีโรติก กิ๊วก๊าวชวนสาวไปพักร้อน (2001), ภาพยนตร์แฟนตาซี แฮร์รี่ พอตเตอร์กับนักโทษแห่งอัซคาบัน (2004) และ ดิสโทเปีย ระทึกขวัญ พลิกวิกฤต ขีดชะตาโลก (2006)
ผลตอบรับ
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 9 เรื่องของ อัลฟอนโซ กัวรอน 0–59% คำวิจารณ์ที่นักวิจารณ์ไม่ชอบ 60–100% คำวิจารณ์ที่นักวิจารณ์ชอบ
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก
N/A ไม่ปรากฏ, หาข้อมูลไม่ได้
รางวัลที่ได้รับ
จำนวนรางวัลที่เข้าชิงและได้รับจากภาพยนตร์ของ อัลฟอนโซ กัวรอน
พระธรรมวโรดม (บุญมา คุณสมฺปนฺโน)
พระธรรมวโรดม (บุญมา คุณสมฺปนฺโน) เป็นพระราชาคณะเจ้าคณะรองฝ่ายมหานิกาย อดีตเจ้าคณะภาค 6 และอดีตผู้ช่วยเจ้าอาวาสวัดเบญจมบพิตรดุสิตวนารามราชวรวิหาร
อุปสมบท
วันที่ 25 พฤษภาคม พ.ศ. 2486 ท่านได้บรรพชาเป็นสามเณรที่วัดท่าพูด ตำบลบางกระทึก อำเภอสามพราน พระครูไพศาลธรรมวาที วัดหอมเกร็ด ตำบลหอมเกร็ด จังหวัดนครปฐม เป็นพระอุปัชฌาย์ จากนั้นย้ายไปศึกษากับพระขั้ว เขมธมฺโม ที่วัดนครชื่นชุ่ม ตั้งแต่ พ.ศ. 2486 - 2490 จนสอบได้นักธรรมชั้นเอก จากนั้นย้ายไปอยู่วัดหลักสี่ราษฎร์สโมสร อำเภอบ้านแพ้ว จังหวัดสมุทรสาคร 1 พรรษา ถึงปี พ.ศ. 2491 ย้ายไปศึกษาภาษาบาลีที่วัดปากน้ำ ภาษีเจริญ
วันที่ 19 มีนาคม พ.ศ. 2492 เวลา 14.00 น. ท่านได้อุปสมบทเป็นพระภิกษุที่วัดปุรณาวาส โดยพระครูทิวากรคุณ วัดตลิ่งชัน เป็นพระอุปัชฌาย์
มรณภาพ
พระธรรมวโรดม (บุญมา คุณสมฺปนฺโน) มรณภาพด้วยโรคหัวใจล้มเหลว ณ โรงพยาบาลมิชชั่น เมื่อวันศุกร์ที่ 26 มกราคม พ.ศ. 2550 เวลา 08.05 น. ตั้งศพบำเพ็ญกุศล ณ ศาลาร้อยปี วัดเบญจมบิตรฯ ได้รับพระราชทานโกศแปดเหลี่ยม เบญจาตั้งประดับ มีพระพิธีธรรมสวดพระอภิธรรมตอนกลางคืนตลอด 7 คืน และได้รับพระราชทานเพลิงศพ ณ เมรุหลวงหน้าพลับพลาอิสริยาภรณ์ วัดเทพศิรินทราวาส เมื่อวันอังคารที่ 29 พฤษภาคม พ.ศ. 2550 เวลา 17.00 น.
มุขมนตรีแคว้นนครหลวงบรัสเซลส์
มุขมนตรีแคว้นนครหลวงบรัสเซลส์ (ministre-président de la région de Bruxelles-Capitale; minister-president van het Brussels Hoofdstedelijk Gewest) เป็นผู้นำฝ่ายบริหารในรัฐบาลแคว้นนครหลวงบรัสเซลส์ โดยได้รับการแต่งตั้งวาระละ 5 ปี พร้อมกับรัฐมนตรีอีก 4 ตำแหน่ง และรัฐมนตรีช่วยอีก 3 ตำแหน่ง นอกเหนือจากความรับผิดชอบในฝ่ายบริหาร มุขมนตรียังมีหน้าที่เป็นประธานคณะกรรมาธิการประชาคมร่วมแห่งบรัสเซลส์ (Common Community Commission of Brussels)
ตำแหน่งมุขมนตรีแคว้นนครหลวงบรัสเซลส์มิใช่ตำแหน่งเดียวกันกับผู้ว่าราชการเขตนครหลวงบรัสเซลส์หรือนายกเทศมนตรีนครบรัสเซลส์ซึ่งโดยฐานะเป็นเพียงเทศบาลในกำกับของแคว้นนครหลวงบรัสเซลส์
ตำแหน่งมุขมนตรีจะไม่ได้ถูกนับรวมในสัดส่วนรัฐมนตรีผู้พูดภาษาฝรั่งเศสต่อผู้พูดภาษาดัตช์ แต่ในทางปฏิบัติแล้วมุขมนตรีจนถึงปัจจุบันล้วนเป็นผู้พูดภาษาฝรั่งเศส (และสามารถใช้ภาษาดัตช์ได้ดีอีกด้วย)
เครื่องอิสริยาภรณ์รัฐมิตราภรณ์
เครื่องอิสริยาภรณ์รัฐมิตราภรณ์ เป็นเครื่องอิสริยาภรณ์สูงสุดของสาธารณรัฐประชาชนจีน ควบคู่กับ เหรียญอิสริยาภรณ์แห่งสาธารณรัฐ สำหรับมอบให้กับบุคลชาวต่างประเทศ ที่มีคุณูปการอย่างสูงในการสร้างสรรค์สังคมนิยมของจีนให้ทันสมัย ส่งเสริมการแลกเปลี่ยนและความร่วมมือระหว่างประเทศจีนและต่างประเทศ และการปกป้องสันติภาพโลก  เมื่อวันที่ 27 ธันวาคม ค.ศ. 2015 คณะกรรมาธิการสามัญประจำสภาประชาชนแห่งชาติ (NPCSC) ได้รับรองกฎหมายจัดตั้งเครื่องอิสริยาภรณ์ประจำชาติสองเหรียญ ได้แก่ เหรียญอิสริยาภรณ์แห่งสาธารณรัฐ และเครื่องอิสริยาภรณ์รัฐมิตราภรณ์ ซึ่งจัดตั้งขึ้นเมื่อวันที่ 1 มกราคม ค.ศ. 2016
ผู้ที่ได้รับเครื่องอิสริยาภรณ์รัฐมิตราภรณ์คนแรก ประธานาธิบดี สี จิ้นผิง มอบเครื่องอิสริยาภรณ์นี้แด่ วลาดีมีร์ ปูติน ประธานาธิบดีรัสเซีย เมื่อวันที่ 8 มิถุนายน ค.ศ. 2018
วิทยาลัยสงฆ์พ่อขุนผาเมือง มหาวิทยาลัยมหาจุฬาลงกรณราชวิทยาลัย
วิทยาลัยสงฆ์พ่อขุนผาเมือง เป็นวิทยาลัยของมหาวิทยาลัยมหาจุฬาลงกรณราชวิทยาลัย ซึ่งตั้งอยู่ในจังหวัดเพชรบูรณ์
มอร์นิงมูซูเมะโอโตเมงูมิ
มอร์นิงมูซูเมะโอโตเมงูมิ คือ กลุ่มนักร้องพิเศษที่แบ่งตัวมาจากกลุ่มนักร้องเจ-ป็อปหญิงญี่ปุ่นที่ชื่อ มอร์นิงมุซุเมะ เมื่อปี พ.ศ. 2546 โดยมีจุดประสงค์เพื่อที่จะสามารถเข้าไปแสดงคอนเสิร์ตในเมืองบางเมืองของประเทศญี่ปุ่นที่ไม่สามารถรองรับการแสดงคอนเสิร์ตของศิลปินกลุ่มที่มีขนาดใหญ่ได้ ซึ่งสมาชิกที่อยู่ในกลุ่มนี้ก็คือสมาชิกของมอร์นิงมุซุเมะในขณะนั้นจำนวน 7 คนจากทั้งหมด 16 คนนั่นเอง
วิทยาลัยสงฆ์พ่อขุนผาเมือง มหาวิทยาลัยมหาจุฬาลงกรณราชวิทยาลัย
วิทยาลัยสงฆ์พ่อขุนผาเมือง มหาวิทยาลัยมหาจุฬาลงกรณราชวิทยาลัย มุ่งพัฒนามหาวิทยาลัยเป็นศูนย์กลางการศึกษาพระพุทธศาสนาระดับนานาชาติ โดยจัดการศึกษาและพัฒนาองค์ความรู้บูรณาการกับศาสตร์สมัยใหม่ ให้นำไปสู้การพัฒนาจิตใจและสังคมอย่างยั่งยืน
มอร์นิงมูซูเมะโอโตเมงูมิ
กลุ่มนักร้องย่อยกลุ่มนี้ได้สร้างผลงานเพลงซิงเกิลออกมา 2 เพลง ก่อนที่จะไปยุบรวมเข้ากับกลุ่ม มอร์นิงมุซุเมะ ซากูระกูมิ (กลุ่มย่อยอีกกลุ่มหนึ่งที่แบ่งตัวออกมาพร้อมกัน) ในช่วงฤดูใบไม้ผลิของปี พ.ศ. 2547 เพื่อที่จะกลับมาเป็นกลุ่มมอร์นิงมุซุเมะกลุ่มใหญ่อีกครั้งหนึ่ง
คำว่า “โอโตเมะ” ที่อยู่ในชื่อของกลุ่ม เป็นภาษาญี่ปุ่นที่มีความหมายว่า “สาวน้อย” ส่วนคำว่า “กูมิ” หรือ “กุมิ” นั้น ก็เป็นคำในภาษาญี่ปุ่นเช่นกัน มีความหมายว่า “กลุ่ม” เพราะฉะนั้นเมื่อนำมารวมกันแล้ว ชื่อเต็ม ๆ ของกลุ่มนี้ก็สามารถจะแปลเป็นภาษาไทยได้ว่า มอร์นิงมุซุเมะ กลุ่มสาวน้อย
วิทยาลัยสงฆ์พ่อขุนผาเมือง มหาวิทยาลัยมหาจุฬาลงกรณราชวิทยาลัย
ประวัติ
คณะสงฆ์จังหวัดเพชรบูรณ์ โดยการนำของพระเทพรัตนกวี (สุรินทร์ ชุตินฺธโร) เจ้าคณะจังหวัดเพชรบูรณ์ มีความมุ่งมั่นและประสงค์อย่างยิ่งที่จะพัฒนาคุณภาพการศึกษาของพระภิกษุสามเณรในเขตจังหวัดเพชรบูรณ์และจังหวัดใกล้เคียง จึงมอบหมายให้พระปริยัติพัชราภรณ์ รองเจ้าคณะจังหวัดเพชรบูรณ์ ร่วมกับคณะสงฆ์จังหวัดเพชรบูรณ์ได้เสนอขอขยายห้องเรียนไปยังมหาวิทยาลัยมหาจุฬาลง กรณราชวิทยาลัย และได้รับอนุมัติจากสภามหาวิทยาลัย เมื่อวันที่ 23 กุมภาพันธ์  พ.ศ. 2544 ให้เป็น มหาวิทยาลัยมหาจุฬาลงกรณราชวิทยาลัย ห้องเรียนจังหวัดเพชรบูรณ์ ต่อมาเมื่อพ.ศ. 2558 จึงได้ขออนุมัติจัดตั้งเป็น วิทยาลัยสงฆ์พ่อขุนผาเมือง
หลักสูตร
มหาวิทยาลัยมหาจุฬาลงกรณราชวิทยาลัย วิทยาลัยสงฆ์พ่อขุนผาเมือง ได้รับอนุมัติให้เปิดทำการเรียนการสอนหลักสูตรพุทธศาสตรบัณฑิต จำนวน  3  สาขาวิชาคือ
ประกาศนียบัตร
นอกจากนี้ยังเปิดทำการเรียนการสอนระดับประกาศนียบัตร หลักสูตร  1  ปี  จำนวน 1 หลักสูตรคือ  หลักสูตรประกาศนียบัตรการบริหารกิจการคณะสงฆ์ (ป.บส.) จำนวน 2 แห่งคือวัดประชานิมิต  ตำบลท่าโรง อำเภอวิเชียรบุรี จังหวัดเพชรบูรณ์ และวัดมหาธาตุ ตำบลในเมือง อำเภอเมือง จังหวัดเพชรบูรณ์ เป็นการเปิดโอกาสให้พระสังฆาธิการและครูสอนพระปริยัติธรรมได้เข้าศึกษาเพื่อเป็นการพัฒนาการทำงานของคณะสงฆ์ให้เกิดประสิทธิภาพและประสิทธิผลมากยิ่งขึ้น
บุญส่ง เลขะกุล
นายแพทย์บุญส่ง เลขะกุล (15 ธันวาคม พ.ศ. 2450 - 9 กุมภาพันธ์ พ.ศ. 2535) หรือที่รู้จักกันดีในชื่อ หมอบุญส่ง เป็นแพทย์ ช่างภาพ จิตรกร นักเขียน และอาจารย์ มีชื่อเสียงในฐานะที่เป็นผู้บุกเบิกการอนุรักษ์ทรัพยากรธรรมชาติ ป่าไม้และสัตว์ป่าของประเทศไทย
ประวัติ
น.พ.บุญส่ง เกิดที่บ้านถนนนครใน ตำบลบ่อยาง อำเภอเมือง จังหวัดสงขลา สำเร็จการศึกษาชั้นมัธยมศึกษาปีที่ 6 จากโรงเรียนเบญจมราชูทิศ นครศรีธรรมราช มัธยมศึกษาปีที่ 8 ที่โรงเรียนเบญจมบพิตร หรือโรงเรียนมัธยมวัดเบญจมบพิตรในปัจจุบัน กรุงเทพฯ เมื่อวันที่ 5 เมษายน พ.ศ. 2467 เลขประจำตัว 2563 และสำเร็จการศึกษาจากคณะแพทยศาสตร์ จุฬาลงกรณ์มหาวิทยาลัย เมื่อ พ.ศ. 2476 และถึงแก่กรรมเมื่อวันที่ 9 กุมภาพันธ์ พ.ศ. 2535 ด้วยโรคหัวใจล้มเหลว ณ โรงพยาบาลมเหสักข์ กรุงเทพมหานคร
งานอนุรักษ์
หลังสงครามมหาเอเชียบูรพา พ.ศ. 2484 - 2488 เป็นต้นมา มีรถจี๊ปเหลือใช้จากสงคราม และปืนดีๆ ก็หาซื้อได้ง่าย การล่าสัตว์เปลี่ยนไปใช้สปอตไลต์ส่องยิงสัตว์ ยิงโดยไม่เลือกว่าเป็นตัวผู้ ตัวเมียหรือลูกน้อย เกิดการทำลายล้างสัตว์ป่าอย่างกว้างขวาง น.พ.บุญส่งและคณะนักนิยมไพร ซึ่งส่วนใหญ่เคยเที่ยวป่ามาก่อน จึงได้รวมตัวกันจัดตั้ง "นิยมไพรสมาคม" ขึ้น ในปี พ.ศ. 2496 โดยมีวัตถุประสงค์เพื่อเป็นศูนย์กลางในการพบปะพูดคุย แลกเปลี่ยน ติดตามสถานการณ์และทำการรณรงค์ด้านป่าไม้และสัตว์ป่า ที่ทำการของนิยมไพรสมาคมนั้นคือที่บ้าน น.พ.บุญส่ง บ้านเลขที่ 4 ตรอกโรงภาษีเก่า ถนนเจริญกรุง ที่ทำการนิยมไพรสมาคมนั้นเป็นห้องโถงใหญ่ มีเขาสัตว์และตัวอย่างซากนกเพื่อการศึกษาค้นคว้าทางวิทยาศาสตร์ล้อมรอบ อีกทั้งตำราทางด้านธรรมชาติและสัตว์ป่านับพันเล่ม จึงเป็นสถานที่ซึ่งใช้ต้อนรับผู้ที่สนใจงานอนุรักษ์ธรรมชาติ
ในปี พ.ศ. 2497 น.พ.บุญส่ง ได้นำประสบการณ์จากการเที่ยวป่าและสังเกตพฤติกรรมสัตว์ มาเขียนเป็นหนังสือได้แก่เรื่อง สัตว์ป่าเมืองไทย, วัวแดง, แรดไทย, เนื้อสมัน, สิงห์โต, ยีราฟ, ม้าลาย, ฮิปโปโปเตมัส, และช้างไทย ต่อมาท่านได้ริเริ่มออกนิตยสาร นิยมไพรสมาคม ฉบับปฐมฤกษ์เมื่อเดือนเมษายน 2501 ซึ่งในหน้าแรกของนิตยสารทุกเล่ม จะเขียนว่า "นิยมไพร" เป็นหนังสือรายเดือน เพื่อเรียกร้องความเป็นธรรมให้เหล่าสัตว์ป่า
ส่วนงานเขียนที่เป็นนวนิยาย ที่อิงจากชีวิตจริงของสัตว์ป่า และสร้างชื่อเสียงให้แก่ น.พ.บุญส่ง เป็นอย่างมาก คือเรื่อง ชีวิตฉันลูกกระทิง ซึ่งเคยตีพิมพ์เป็นตอนๆ ครั้งแรกในนิตยสาร ชัยพฤกษ์ เมื่อพิมพ์รวมเล่มเป็นหนังสือก็ได้รับการคัดเลือกให้เป็นหนังสืออ่านนอกเวลาสำหรับนักเรียน ต่อมาได้รับการคัดเลือกเป็น 1 ใน 100 หนังสือดีที่เด็กและเยาวชนไทยควรอ่านในโครงการวิจัยของ สกว. และเป็น 1 ใน 500 หนังสือดีของเด็กและเยาวชน ของสมาพันธ์องค์กรเพื่อการพัฒนาหนังสือฯ
ครั้งหนึ่งสมเด็จพระเทพรัตนราชสุดาฯ ได้ทรงพระราชนิพนธ์ไว้ว่า "หนังสือเกี่ยวกับป่าซึ่งคุณหมอบุญส่งแต่ง เล่มที่ชอบที่สุดเห็นจะเป็นเรื่อง ชีวิตของฉันลูกกระทิง เป็นเรื่องของลูกกระทิงตัวน้อยๆ ที่เที่ยวไปในป่า เที่ยวคุยกับสัตว์ต่างๆ ชนิดที่อยู่ในป่านั้น ทำให้รู้วิถีชีวิตของสัตว์เหล่านั้น"
ในงานเขียนของ น.พ.บุญส่ง นั้น บ่อยครั้งจะสอดแทรกอารมณ์ขันหรือเหน็บแนมกระทุ้งเตือนผู้มีอำนาจ อย่างในงานเขียนเรื่อง ความรักของแม่กวาง ซึ่งตีพิมพ์ในนิตยสาร "นิยมไพร" ฉบับปฐมฤกษ์ เนื้อความตอนหนึ่งว่า
"ผู้แทนราษฏรชุดปัจจุบันนี้ จะมีน้ำจิตน้ำใจอย่างไรกันบ้าง ผมยังไม่ทราบดี" ข้าพเจ้าตอบ "ผมเคยพบแต่ผู้แทนราษฏรชุดสมัยรัฐบาลเก่า บางคนท่านก็ดีมาก เห็นใจพวกสัตว์ป่าและทรัพยากรของชาติที่กำลังทรุดโทรมแหลกลาญลง แต่ส่วนมากละก็เหลือรับทีเดียว ส่วนมากถือว่าตัวเองเป็นผู้แทนของราษฏร ไม่ใช่ผู้แทนของสัตว์ป่า ราษฎรเป็นผู้เลือก สัตว์ป่าไม่ได้เลือกเขา ฉะนั้นการที่จะไปร้องขอให้เขาออก พ.ร.บ. คุ้มครองสัตว์ป่า ให้คนฆ่าน้อยลงกว่าเดิม จะไปขอไม่ให้ยิงสัตว์ตัวเมียหรือลูกเล็กเด็กแดงนั้น เขาถือว่าเป็นการไปตัดสิทธิ์ของราษฎร เขาจึงปฏิเสธไม่ยอมช่วยด้วย เขาคงเกรงไปว่าอาจจะเสียเสียงจากบางคนในการเลือกตั้งครั้งต่อไป เขาจึงไม่สนใจที่จะช่วยเหลือในเรื่องเหล่านี้เลย"
มูลนิธิคุ้มครองสัตว์ป่าและพรรณพืชแห่งประเทศไทย ในพระบรมราชินูปถัมภ์
น.พ.บุญส่งและสมาชิกนิยมไพรสมาคม ยังได้ร่วมกันก่อตั้งมูลนิธิคุ้มครองสัตว์ป่าและพรรณพืชแห่งประเทศไทย ในพระบรมราชินูปถัมภ์เมื่อ พ.ศ. 2526 โดยได้รับพระมหากรุณาธิคุณจากสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนินพร้อมด้วยเจ้าฟ้าชายฟิลิป ดยุคแห่งเอดินบะระ ทรงเป็นองค์ประธานในงานกาลาดินเนอร์ เนื่องในโอกาสสถาปนามูลนิธิฯ ณ โรงแรมโอเรียนเต็ล กรุงเทพมหานคร
ในปี พ.ศ. 2550 "คณะทำงาน 100 ปี นายแพทย์ บุญส่ง เลขะกุล" ซึ่งประกอบด้วยคณะทายาท ญาติมิตร และลูกศิษย์ ได้จัดงาน "100 ปี หมอบุญส่ง เลขะกุล" ขึ้นเมื่อวันที่ 10 กุมภาพันธ์ ณ สยามสมาคม ในพระบรมราชูปถัมภ์ เพื่อรำลึกถึงคุณงามความดีและผลงานด้านการอนุรักษ์ทรัพยากรป่าไม้และสัตว์ป่าของประเทศไทย
บูชารี
บูชารี, ปูชารี (pujari) หรือ อรจักร (archaka) หมายถึงนักบวชฮินดูที่ทำหน้าที่ประกอบพิธีต่าง ๆ ใน โบสถ์พราหมณ์ เช่น พิธีบูชา, อารตี บูชารีส่วนใหญ่มาจากนักบวชที่เป็นพราหมณ์ โดยทั้งบุรุษและสตรี ล้วนเป็นบูชารีได้
ประเทศตองงาในโอลิมปิกฤดูร้อน 2016
ประเทศตองงา เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติตองงาได้ส่งทีมนักกีฬาที่ผ่านการคัดเลือกทั้งหมด 7 คน เข้าร่วมแข่งขันใน 4 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ
กรีฑา
ผลการแข่งขัน
ไวรัสทางเดินหายใจตะวันออกกลาง
โคโรนาไวรัสสายพันธุ์กลุ่มอาการของโรคทางเดินหายใจตะวันออกกลาง (Middle East respiratory syndrome coronavirus, MERS-CoV) หรือ ไวรัสทางเดินหายใจตะวันออกกลาง เป็นไวรัสอาร์เอ็นเอเซนส์บวก สายเดี่ยวสปีชีส์ใหม่ของสกุล Betacoronavirus เป็นสาเหตุของโรคทางเดินหายใจตะวันออกกลาง หรือ โรคเมอร์ส
มีรายงานครั้งแรกในปี 2555 หลังการลำดับจีโนมของไวรัสที่แยกจากตัวอย่างเสมหะของผู้ป่วยที่เจ็บป่วยในการระบาดของไข้หวัดใหญ่สายพันธุ์ใหม่ในปี 2555 ทีแรกเรียกไวรัสดังกล่าวว่า โคโรนาไวรัสสายพันธุ์ใหม่ 2012 หรือเพียง โคโรนาไวรัสสายพันธุ์ใหม่
การระบาดครั้งล่าสุดเกิดในประเทศเกาหลีใต้ โดยรายงานเมื่อวันที่ 12 มิถุนายน 2558 ระบุว่ามีรายงานผู้ป่วยที่ยืนยันแล้ว 126 คน เสียชีวิต 13 คน สถานที่กว่า 2,300 แห่ง อยู่ภายใต้การเฝ้าระวัง ถือเป็นการระบาดของเชื้อนี้ครั้งใหญ่ที่สุด หากไม่นับการระบาดภายในซาอุดิอาระเบีย
มิสแกรนด์เม็กซิโก
มิสแกรนด์เม็กซิโก (Miss Grand Mexico; Miss Grand México) จัดขึ้นภายใต้องค์กรมิสแกรนด์เปรู เป็นการประกวดนางงามระดับประเทศของเม็กซิโก เพื่อคัดเลือกตัวแทนเข้าร่วมการประกวดในหลายๆเวที ซึ่งหนึ่งในนั้นคือมิสแกรนด์อินเตอร์เนชันแนล เริ่มจัดประกวดเพื่อคัดเลือกผู้ดำรงตำแหน่งเป็นครั้งแรกในปี ค.ศ. 2014
ผลงานการเข้าประกวดระดับนานาชาติ
สัญลักษณ์สี* : ชนะเลิศ
อาร์ชดัชเชสเฮเลเนอแห่งออสเตรีย
อาร์ชดัชเชสเฮเลเนอแห่งออสเตรีย (Helene von Österreich) ทรงเป็นพระธิดาในอาร์ชดยุกเพเทอร์ แฟร์ดีนันท์ แห่งออสเตรีย กับ เจ้าหญิงมาเรีย คริสตินาแห่งบูร์บง-ซิซิลีทั้งสอง พระชนม์ชีพในวัยเยาว์ของพระองค์นั้นถูกเลี้ยงดูมากับพระเชษฐา พระภคินีและพระขนิษฐาในซัลทซ์บวร์ค และ เวียนนา จนสิ้นสุดสงครามโลกครั้งที่หนึ่ง ครอบครัวของพระองงค์ยึงย้ายไปประทับที่ลูเซิร์น สวิตเซอร์แลนด์
เสกสมรส
อาร์ชดัชเชสเฮเลเนอแห่งออสเตรีย ทรงเสกสมรสกับ ฟิลิปป์ อัลเบรชท์ ดยุกแห่งเวือร์ทเทิมแบร์ค เมื่อวันที่ 24 ตุลาคม ค.ศ. 1923 โดยทรงโดนรถพระอิสริยยศจาก อิมพีเรียลไฮเนส เป็น รอยัลไฮเนส รับพระราชทานพระอิสริยยศ ดัชเชสรัชทายาทแห่งเวือร์ทเทิมแบร์ค พระชายา มีพระธิดาเพียงพระองค์เดียวคือ
อาร์ชดัชเชสเฮเลเนอแห่งออสเตรีย สิ้นพระชนม์ลงเมื่อวันที่ 8 กันยายน ค.ศ. 1924 หลัง 1 สัปดาห์ที่พระองค์ประสูติกาลพระธิดา หลังจากนั้นพระสวามีก็ได้เสกสมรสใหม่กับ อาร์ชดัชเชสโรสแห่งออสเตรีย พระขนิษฐาแท้ๆในพระองค์
กานามัยซิน เอ
กานามัยซินถูกค้นพบในปี ค.ศ. 1957 โดยนักวิทยาศาสตร์ชาวญี่ปุ่น – ฮามาโอะ อูเมซาวะ (Hamao Umezawa) โดยสามารถแยกกานามัยซินได้จากเชื้อแบคทีเรีย Streptomyces kanamyceticus โดยยานี้ได้ถูกจัดเป็นหนึ่งในรายการยาจำเป็นขององค์การอนามัยโลก (World Health Organization's List of Essential Medicines) ซึ่งเป็นรายการยาที่มีประสิทธิภาพและความปลอดภัยสูง และมีความสำคัญเป็นลำดับแรกของระบบสุขภาพพื้นฐานของประชาชนในประเทศต่าง ๆ ในปี ค.ศ. 2015 ราคาสำหรับการขายส่งของกานามัยซินในประเทศกำลังพัฒนามีมูลค่าระหว่าง 0.94 – 1.18 ดอลลาร์สหรัฐ ต่อการบริหารยาหนึ่งครั้ง ปัจจุบัน ยานี้ไม่มีจำหน่ายในตลาดยาของสหรัฐอเมริกาแล้ว
ขอบเขตการออกฤทธิ์
กานามัยซินมีข้อบ่งใช้สำหรับการรักษาระยะสั้นสำหรับโรคที่เกิดจากการติดเชื้อแบทีเรีย E. coli, สกุลโปรเตียส (ทั้งกรณี indole-positive และ indole-negative), Enterobacter aerogenes, Klebsiella pneumoniae, Serratia marcescens, และสกุลอซีเนโตแบคเตอร์ ในกรณีที่เป็นการติดเชื้ออย่างรุนแรงแต่ไม่ทราบเชื้อสาเหตุที่แน่ชัด ผู้ป่วยจะได้รับการรักษาด้วยกานามัยซินร่วมกับเพนิซิลลินหรือเซฟาโลสปอรินในรูปแบบฉีด อย่างใดอย่างหนึ่ง จนกว่าจะทราบผลการเพาะเลี้ยงเชื้อหรือผลทดสอบความไวของเชื้อสาเหตุต่อยาปฏิชีวนะชนิดต่าง ๆ ในกรณีโรคที่เกิดจากการติดเชื้อไวรัสนั้น กานามัยซินไม่มีประสิทธิภาพในการรักษาเช่นเดียวกันกับยาปฏิชีวนะชนิดอื่นๆ
การใช้ในกลุ่มประชากรพิเศษ
กานามัยซินเป็นยาปฏิชีวนะอีกชนิดหนึ่งที่ควรหลีกเลี่ยงการใช้ในหญิงตั้งครรภ์ เนื่องจากอาจก่อให้เกิดอันตรายแก่ตัวอ่อนในครรภ์ได้ (ระดับความเสี่ยงต่อทารกในครรภ์ ระดับ D) ส่วนการใช้ยานี้ในหญิงที่กำลังอยู่ในช่วงให้นมบุตรนั้นมีความปลอดภัยค่อนข้างสูง เนื่องจากกานามัยซินถูกขับออกทางน้ำนมได้น้อยมาก อย่างไรก็ตามเพื่อลดความเสี่ยงที่อาจเกิดขึ้นกับทารก ทางผู้ผลิตได้แนะนำให้หยุดการให้นมระหว่างี่ได้รับกานามัยซิน หรือหลีกเลี่ยงไปใช้ยาอื่น แต่สมาคมกุมารเวชศาสตร์แห่งสหรัฐอเมริกา (American Academy of Pediatrics) ได้ลงความเห็นโดยอาศัยข้อมูลจากการศึกษาทดลองต่าง ๆ ว่า กานามัยซินนั้นสามารถใช้ได้อย่างปลอดภัยในหญิงให้นมบุตร
ส่วนในเด็กและทารกนั้น สามารถใช้กานามัยซินในการรักษาโรคติดเชื้อแบคีเรียตามข้อบ่งใช้ที่กำหนดได้ แต่อาจต้องมีการปรับลดขนาดยากานามัยซินลง เนื่องจากไตยังทำงานได้ไม่เต็มที่เท่าผู้ใหญ่ ทำให้เสี่ยงต่อการเกิดพิษและอาการไม่พึงประสงค์จากยาได้ หากใช้กานามัยซินในปริมาณปกติทั่วไป
ชีวสังเคราะห์
กานามัยซิน เอ เป็นยาปฏิชีวนะที่คัดแยกได้จากแบคทีเรีย Streptomyces kanamyceticus นอกจากนี้การคัดแยกดังกล่าวยังมียาปฏิชีวนะอื่น ๆ เป็นส่วนผสมอีกหลายชนิด ได้แก่ กานามัยซิน บี, กานามัยซิน ซี, กานามัยซิน ดี, และกานามัยซิน เอกซ์ แต่กานามัยซิน เอ นั้นถือเป็นสารหลักที่สกัดได้
ชีวสังเคราะห์ของกานามัยซินนั้นแบ่งออกเป็น 2 ส่วน โดยส่วนแรกนั้นจะคล้ายคลึงกันการสังเคราะห์ยาปฏิชีวนะอื่น ๆ ในกลุ่มอะมิโนไกลโคไซด์ เช่น บูตริโรซิน และนีโอมัยซิน เป็นต้น โดยหลังสิ้นสุดกระบวนการสร้าง aminocyclitol, 2-deoxystreptamine จาก D-glucopyranose 6-phosphate ทั้ง 4 ขั้นตอน กระบวนการสังเคราะห์กานามัยซินจะแบ่งออกเป็น 2 ทาง ทั้งนี้เนื่องมาจากความหลากหลายของเอนไซม์ที่เข้าทำปฏิกิริยาในขั้นตอนนั้น โดยในขั้นตอนนี้จะใช้ตัวให้หมู่ไกลโคซิล 2 ชนิด คือ UDP-N-acetyl-α-D-glucosamine และ UDP-α-D-glucose และได้ผลิตภัณฑ์สุดท้ายเป็นกานามัยซิน ซี และกานามัยซิน บี ส่วนอีกช่องทางหนึ่งนั้นจะได้ผลิตภัณฑ์สุดท้ายเป็น กานามัยซิน ดี และกานามัยซิน เอกซ์ อย่างไรก็ตาม ทั้งกานามัยซิน บี และกานามัยซิน ดี สามารถถูกเปลี่ยนให้เป็นกานามัยซิน เอ ได้ ดังนั้น ช่องทางการสังเคราะห์ทั้งสองจึงสามารถสร้างผลิตภัณฑ์สุดท้ายเป็นกานามัยซิน เอ ได้ทั้งหมด
กลไกการออกฤทธิ์
กานามัยซินออกฤทธิ์โดยเข้าจับกับหน่วยย่อย 30 เอสของไรโบโซมในเซลล์โพรคาริโอต ส่งผลให้เกิดการแปรรหัสพันธุกรรมผิดพลาด ส่งผลให้ลำดับเบสในสายพอลีเพพไทด์เปลี่ยนแปลงไป จนไม่สามารถทำงานได้ นอกจากนี้กานามัยซินยังยับยั้งการย้ายตำแหน่ง (Translocation) ในกระบวนการการสังเคราะห์โปรตีน
ส่วนประกอบ
กานามัยซินเป็นยาที่ประกอบไปด้วยยาปฏิชีวนะ 3 ชนิด คือ กานามัยซิน เอ, กานามัยซิน บี, และกานามัยซิน ซี โดยกานามัยซิน บีและซี สามารถเปลี่ยนเป็นกานามัยซิน เอ ได้ อย่างไรก็ตาม ยังไม่มีการศึกษาที่แน่ชัดถึงผลของกานามัยซินแต่ละชนิดต่อเซลล์โพรคาริโอตและยูคาริโอต
การใช้ในการทดลอง
ในการศึกษาด้านชีววิทยาระดับโมเลกุล ได้มีนำเอากานามัยซินมาใช้เป็นสารในการแยกแบคทีเรีย (E. coli) ที่ถูกพัฒนาสายพันธุ์ขึ้น (เช่น การใช้พลาสมิด) เพื่อให้ดื้อต่อยากานามัยซิน (ส่วนใหญ่เป็นยีนที่สร้างเอนไซม์ Neomycin phosphotransferase II; NPT II/Neo) โดยแบคทีเรียที่ได้รับการดัดแปลงสายพันธุ์ วึ่งมีพลาสมิดที่มีส่วนยียที่ดื้อต่อกานามัยซินอยู่ภายในเซลล์จะถูกชุบด้วยกานามัยซิน (ความเข้มข้น 50-100 ug/ml) ในจานเพาะเชื้อ หรือปล่อยให้เจริญเติบโตในอาหารเลี้ยงเชื้อที่มีส่วนผสมของกานามัยซิน (ความเข้มข้น 50-100 ug/ml) ซึ่งท้ายที่สุดแล้ว จะมีเฉพาะเชื้อแบคทีเรียที่ได้รับการตกแต่งสารพันธุกรรมเท่านั้นที่สามารถเจริญเติบโตในสภาวะดังกล่าวได้
เจน นำชัยศิริ
เจน นำชัยศิริ เป็น สมาชิก วุฒิสภาไทย ชุดที่ 12 อดีตประธานสภาอุตสาหกรรมแห่งประเทศไทย กรรมการและผู้จัดการใหญ่ บริษัท เอเซียไฟเบอร์ จำกัด (มหาชน) สมาชิกสภานิติบัญญัติแห่งชาติ (ประเทศไทย) พ.ศ. 2557
ประวัติ
เกิดเมื่อวันที่ 27 พฤษภาคม พ.ศ. 2499 เข้ารับการศึกษาที่ โรงเรียนอัสสัมชัญบางรัก ปริญญาตรี สาขาวิศวกรรมศาสตร์บัณฑิต จุฬาลงกรณ์มหาวิทยาลัย และจบการศึกษาสูงสุด ปริญญาโท วิศวกรรมเครื่องกล และวิศวกรรมอุตสาหการ Standford University, Calif, สหรัฐอเมริกา
การทำงาน
นอกจากนั้นยังได้รับแต่งตั้งกรรมการหลายคณะ อาทิ กรรมการผู้ทรงคุณวุฒิในคณะกรรมการพัฒนาวิทยาศาสตร์และเทคโนโลยีแห่งชาติ กรรมการผู้ทรงคุณวุฒิในคณะกรรมการสถาบันบริหารกองทุนพลังงาน (องค์การมหาชน) กรรมการผู้ทรงคุณวุฒิด้านการบริหารธุรกิจ องค์การบริหารจัดการก๊าซเรือนกระจก (องค์การมหาชน) กรรมการผู้ทรงคุณวุฒิ สภามหาวิทยาลัยเทคโนโลยีราชมงคลล้านนา กรรมการในคณะกรรมการพัฒนาการจัดการศึกษาโดยสถาบันอุดมศึกษาที่มีศักยภาพสูงจากต่างประเทศ ตามคำสั่งหัวหน้าคณะรักษาความสงบแห่งชาติ ที่ 29/2560 กรรมการในคณะกรรมการนโยบายการบริหารจัดการการทำงานของคนต่างด้าว และกรรมการในคณะกรรมการยุทธศาสตร์ชาติ ในรัฐบาลพลเอกประยุทธ์ จันทร์โอชา
คณะรักษาความสงบแห่งชาติ แต่งตั้งให้เป็น กรรมการในคณะกรรมการร่วมภาครัฐและเอกชนเพื่อแก้ปัญหาทางเศรษฐกิจ ตามคำสั่งคณะรักษาความสงบแห่งชาติ ที่ 56/2557 กรรมการในคณะกรรมการศูนย์อำนวยการเตรียมความพร้อมประเทศไทยในการเข้าสู่ประชาคมอาเซียน ตามคำสั่งคณะรักษาความสงบแห่งชาติ ที่ 67/2557 กรรมการในคณะกรรมการกองทุนเพื่อส่งเสริมการอนุรักษ์พลังงาน ตามคำสั่งคณะรักษาความสงบแห่งชาติ ที่ 71/2557 กรรมการในคณะกรรมการนโยบายเขตพัฒนาเศรษฐกิจพิเศษ ตามคำสั่งคณะรักษาความสงบแห่งชาติ ที่ 72/2557
ในวันที่ 8 สิงหาคม พ.ศ. 2560 เขาได้รับแต่งตั้งเป็น กรรมการผู้ทรงคุณวุฒิด้านการบริหารธุรกิจ องค์การบริหารจัดการก๊าซเรือนกระจก (องค์การมหาชน) เป็นสมัยที่สองภายหลังดำรงตำแหน่งครบ 4 ปี ต่อมา วันที่ 5 กันยายน พ.ศ. 2560 ได้รับแต่งตั้งเป็น กรรมการผู้ทรงคุณวุฒิในคณะกรรมการพัฒนาวิทยาศาสตร์และเทคโนโลยีแห่งชาติ
ในปี พ.ศ. 2562 ได้รับแต่งตั้งเป็นสมาชิกวุฒิสภา
มามามู
มามามู (마마무, โรมัน: MAMAMOO) เป็นกลุ่มนักร้องหญิงล้วนสัญชาติเกาหลีใต้ สังกัดเรนโบว์บริดจ์เวิลด์ มีเพลงเปิดตัวคือ "Mr.애매모호" (Mr.Ambiguous) มีสมาชิกทั้งหมด 4 คน ได้แก่ โซลาร์ มุนบยอล  ฮวีอิน และ ฮวาซา และมีชื่อกลุ่มแฟนคลับอย่างเป็นทางการคือ มูมู่ (MOOMOO)
พ.ศ. 2557: ก่อนการเปิดตัวอย่างเป็นทางการ, Hello และ Piano Man
ก่อนการเปิดตัวอย่างเป็นทางการ มามามูได้มีผลงานร่วมกับศิลปินมากมาย ผลงานร่วมแรกคือเพลง "행복하지마" (Don't Be Happy) ร่วมกับบอมคีย์ เพลง "썸남썸녀" (Peppermint Chocolate) กับเควิลล์และฮวีซอง และเพลง "히히하헤호" (Hi Hi Ha He Ho) กับกีกส์
มามามูได้รับการเปิดตัวอย่างเป็นทางการในวันที่ 18 มิถุนายน ด้วยเพลงโปรโมตหลัก "Mr.애매모호" (Mr.Ambiguous) พร้อมกับมินิอัลบั้มแรก "Hello" ในมิวสิกวิดีโอเพลงนี้มีแขกรับเชิญซึ่งเป็นที่รู้จักในวงการบันเทิงเกาหลี ทั้งอี จงฮยอนจากซีเอ็นบลู, แพ็ก จียอง, ฮวีซอง, จอง จุนยอง, บอมคีย์ และเควิลล์ อัลบั้มประกอบไปด้วย 3 เพลงร่วมร้องก่อนหน้านั้นและ 4 เพลงใหม่
มามามูทำการแสดงครั้งแรกในรายการ M! Countdown ตอนของวันที่ 19 มิถุนายน วันที่ 27 มิถุนายน ได้ทำการแสดงเพลง 썸남썸녀 (Peppermint Chocolate) ร่วมกับเควิลล์ และราวี่จากวงวิกซ์ ในรายการมิวสิกแบงก์เทปพิเศษกลางปี เมื่อวันที่ 5 กรกฎาคม กลุ่มได้จัดคอนเสิร์ตแบบกองโจร (Guerilla concert) ณ มหาวิทยาลัยฮงอิก ในย่านฮงแด กรุงโซล ในเดือนกรกฎาคม มามามูได้ปล่อยเพลงประกอบเพลงแรกชื่อ "Love Lane" สำหรับละครเกาหลี 연애 말고 결혼 (Marriage, Not Dating)
ในวันที่ 21 พฤศจิกายน มามามูได้ปล่อยมินิอัลบั้มชุดที่ 2 ชื่อ "Piano Man" พร้อมกับเพลงโปรโมตหลักในชื่อเดียวกัน เพลงนี้ได้ทำอันดับสูงสุดในอันดับที่ 41 บนชาร์ตดิจิทัลกาอน
พ.ศ. 2558: Pink Funky และความนิยมที่เพิ่มขึ้น
ในวันที่ 2 เมษายนปี พ.ศ. 2556 Mamamoo ได้ปล่อยซิงเกิ้ล "Ahh Oop!" เป็นเพลงแรกในมินิอัลบั้มที่สามชื่อ Pink Funky "Ahh Oop!" เป็นความร่วมมือครั้งที่สองกับเพื่อนค่าย Esna หลังจากที่เธอได้รับเชิญในเพลง "Gentleman" ในมินิอัลบั้มที่สองของพวกเขา Piano Man เมื่อวันที่ 13 มิถุนายน มามามูได้เดินทางไปยังอูลานบาตาร์มองโกเลียเพื่อร่วมแสดงในงานที่ได้รับการสนับสนุนจากสถานทูตเกาหลีใต้โดย Crayon Pop และ K-Much การจัดงานครั้งนี้ถือเป็นการฉลองครบรอบ 25 ปีของความสัมพันธ์ทางการทูตระหว่างเกาหลีใต้และมองโกเลีย